Държавен вестник, бр. 52, 2007 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  52
глава и актовете по прилагането є, освен ако
това би застрашило сериозно стабилността на
финансовите пазари или би причинило преко-
мерни вреди на лицата, за които тази информа-
ция се отнася.
Чл. 100я. (1) Комисията си сътрудничи и
обменя информация със съответните компетен-
тни органи на другите държави членки, когато
това е необходимо за осъществяването на ней-
ните правомощия по тази глава, и им оказва
съдействие с оглед упражняването на техните
функции.
(2) Когато Република България е приемаща
държава и комисията установи, че емитент
нарушава закона и актовете по прилагането му,
тя уведомява за това компетентния орган на
изпращащата държава.
(3) Ако въпреки приложените от компе-
тентния орган на изпращащата държава мер-
ки или поради това, че тези мерки са се ока-
зали неподходящи, емитентът продължава да
извършва нарушения на този закон и на акто-
вете по прилагането му, комисията може, след
като уведоми компетентния орган на изпра-
щащата държава, да предприеме необходими-
те мерки за защита на инвеститорите. Коми-
сията уведомява Европейската комисия за
предприетите мерки в 7-дневен срок от при-
лагането им.
(4) Когато комисията бъде уведомена от
съответния компетентен орган на приемащата
държава относно емитент, за когото Република
България е изпращаща държава, който нару-
шава законодателството на държавата членка,
на чиято територия негови ценни книжа са до-
пуснати до търговия, комисията, съответно за-
местник-председателят, прилага съответни
принудителни административни мерки.”
25. В глава седма раздели I—III с чл. 101—
109 се отменят.
26. Създават се чл. 110б и 110в:
“Чл. 110б. Публичното дружество осигурява
равнопоставеност на намиращите се в еднакво
положение акционери.
Чл. 110в. Публичното дружество осигурява
всички необходими условия и информация, за
да могат акционерите да упражняват своите
права, както и гарантира целостта на тази ин-
формация.”
27. В чл. 111:
а) алинея 6 се изменя така:
“(6) Публичното дружество уведомява коми-
сията за броя собствени акции, които ще изку-
пи в рамките на ограничението по ал. 5, и за
инвестиционния посредник, на който е дадена
поръчка за изкупуването. Уведомяването тряб-
ва да бъде извършено най-късно до края на
работния ден, предхождащ деня на изкупуване-
то. Комисията дава публичност на получената
информация чрез водения от нея регистър за
публичните дружества и другите емитенти на
ценни книжа.”;
б) създават се ал. 8 и 9:
“(8) Публичното дружество, което придобие
или прехвърли собствени акции пряко или чрез
друго лице, действащо от свое име, но за негова
сметка, е длъжно да разкрие информация за броя
на гласовете, свързани с тези акции, при усло-
вията и по реда на чл. 100т и 100ф незабавно, но
не по-късно от 4 работни дни от придобиването
или прехвърлянето, когато броят им достигне,
надхвърли или падне под 5 или 10 на сто от
правата на глас.
(9) Правата на глас се изчисляват въз основа
на общия брой акции, които дават право на глас.”
28. Създава се чл. 111а:
“Чл. 111а. (1) Публичното дружество е длъж-
но да разкрива при условията и по реда на
чл. 100т и 100ф всички промени в правата по
отделните класове акции, включително проме-
ни в правата по деривативни финансови инст-
рументи, издадени от него, които дават право
за придобиване на акции на дружеството.
(2) Публичното дружество е длъжно да уве-
доми комисията за всяко решение за издаване
на нови акции, включително за решения относ-
но разпределение, записване, обезсилване или
превръщане на облигации в акции.
(3) Задължението по ал. 1 и 2 се изпълнява
до края на работния ден, следващ деня на взе-
мане на решението, а когато то подлежи на
вписване в търговския регистър—до края на
работния ден, следващ деня на узнаване за впис-
ването, но не по-късно от 7 дни от вписването.
(4) Комисията дава публичност на получе-
ната информация чрез водения от нея регистър
за публичните дружества и другите емитенти
на ценни книжа.”
29. В чл. 112б, ал. 1 думите “чл. 56, ал. 1” се
заменят с “чл. 8, ал. 1 от Закона за пазарите на
финансови инструменти”.
30. В чл. 112в думите “чл. 115, ал. 2” се заме-
нят с “чл. 115, ал. 3”.
31. Създава се чл. 112д:
“Чл. 112д. Публичното дружество е длъжно
да разкрива при условията и по реда на чл. 100т
и 100ф информация за общия брой акции с пра-
во на глас и за размера на капитала към края на
всеки месец, в рамките на който е настъпило
увеличение или намаление. Информацията се
разкрива за всеки отделен клас акции.”
32. В чл. 115:
а) създава се нова ал. 2:
“(2) Освен информацията по чл. 223, ал. 4 от
Търговския закон поканата за общото събра-
ние трябва да включва информация относно
общия брой на акциите и правата на глас в об-
щото събрание, както и правото на акционери-
те да участват в общото събрание.”;
б) досегашните ал. 2, 3, 4 и 5 стават съответ-
но ал. 3, 4, 5 и 6.
33. Създава се нов чл. 115а:
“Чл. 115а. Публичното дружество може да
използва електронни средства за предоставяне
на информация на акционерите, ако общото
събрание е взело такова решение и са спазени
следните условия: